**Britannian Grand Prix 2000** oli Formula 1 -sarjan osakilpailu, joka ajettiin 23. huhtikuuta 2000 Silverstonen radalla. Kilpailun voitti David Coulthard, jolle voitto oli kauden ensimmäinen.

Kilpailu
--------

Viidennestä ruudusta lähtenyt Michael Schumacher lähti lähtövalojen sammuttua nopeasti liikkeelle ja tuli kolmannesta ruudusta lähteneen Mika Häkkisen rinnalle. Tilaa oli kuitenkin vähän, ja Schumacherin vasemman puolen renkaat olivat hieman nurmikolla. Schumacher joutui hieman hidastamaan vauhtiaan jäätyään niin sanotusti "pussiin" muiden autojen väliin. Tämän takia hän putosi sijalle seitsemän. Kärkinelikossa ainoa muutos oli se, että Coulthard ohitti Häkkisen nousten näin kolmanneksi. Järjestys oli siis Rubens Barrichello, Heinz-Harald Frentzen, Coulthard, Häkkinen. Schumacher yritti ensimmäisen kierroksen aikana parannella sijoituksiaan yrittäen ohittaa Jacques Villeneuven. Hän ei tässä onnistunut, vaan Ralf Schumacher tuli Michaelista ohi. Kierroksen kuluttua Ralf ohitti myös Villeneuven.

Noin kuuden ajetun kierroksen jälkeen kuusi kärkiautoa olivat melko tiiviissä nipussa, mutta Villeneuve, Schumacher ja Jos Verstappen olivat jääneet kärjestä melko paljon, mutta lähellä toisiaan. Verstappen jäi kuitenkin pikkuhiljaa Schumacherille, ja joutui keskeyttämään 20:n ajetun kierroksen jälkeen sähkövian takia.

Kärkikuljettajista ensimmäisinä varikolle tulivat toisena ajanut Frentzen ja kuudentena ajanut Ralf Schumacher 24:n ajetun kierroksen jälkeen. Seuraavalla kierroksella myös Button tuli varikolle. Varikkopysähdysten jälkeen Ralf onnistui ohittamaan Buttonin.

Kierroksella 31 Coulthard pääsi hyvin Barrichellon imuun ja meni hänestä Stowe-mutkassa ulkokautta ohi. Saman kierroksen päätteeksi Häkkinen tuli tekemään ensimmäistä varikkopysähdystään. Häkkinen putosi Buttonin taakse sijalle 6. Kahden kierroksen päästä myös Coulthard tuli varikolle. Tultuaan varikolta pois hän putosi Frentzenin taakse ja Ralfin eteen. Kierroksen 35 päätteeksi Barrichello pyörähti renkaat sutien. Hän sai käännettyä auton, mutta se kääntyi hieman liikaa. Niinpä hän meni vesilammikkoja täynnä olleen nurmikon poikki. Hän ajoi varikolle, mutta joutui keskeyttämään. Viralliseksi syyksi ilmoitettiin hydrauliikkaongelma, joka aiheutui siitä, kun Barrichello käänsi autoaan pyörähdyksen jälkeen raivokkaasti. Myös vedellä saattoi olla jotain vaikutusta.

Barrichellon keskeytyksen myötä Michael Schumacher siirtyi kärkeen. Hän ei tosin ollut käynyt vielä kertaakaan varikolla. Schumacher kuitenkin tuli seuraavalla kierroksella varikolle. Hän putosi kuudenneksi Häkkisen taakse. Samalla Frentzen siirtyi kärkeen. Hän kuitenkin tuli varikolle, kun kierroksia oli ajettu 41. Hän putosi kuudenneksi Michael Schumacherin taakse. Nyt Coulthard johti, toisena ja kolmantena olivat Ralf ja Button, ja neljäntenä Häkkinen. Ralfilla ja Buttonilla oli kuitenkin tekemättä yksi varikkopysähdys. Heistä varikolle ensin tuli Button. Ralf teki oman pysähdyksensä kierroksen myöhemmin kuin Button. Ralfin palattua radalle hän tuli Buttonin eteen viidenneksi. Frentzenillä tuli ongelmia vaihdelaatikkonsa kanssa. Hän sinnitteli muutaman kierroksen radalla, mutta joutui keskeyttämään neljänneltä sijalta ajettuaan kilpailua 54 kierrosta.

Sijoitukset pysyivät loppuun asti samana. Coulthard voitti ja Häkkinen varmisti toisella sijallaan tallille kaksoisvoiton. Häkkinen ajoi kilpailun nopeimman kierroksen ajalla 1,26.217.

Tulokset
--------


| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 2 | Iso-Britannia **David Coulthard** | **McLaren-Mercedes** | 60 | 1'28:50.108 | 4 | **10** |
| 2 | 1 | Suomi **Mika Häkkinen** | **McLaren-Mercedes** | 60 | 1.477 | 3 | **6** |
| 3 | 3 | Saksa **Michael Schumacher** | **Ferrari** | 60 | 19.917 | 5 | **4** |
| 4 | 9 | Saksa **Ralf Schumacher** | **Williams-BMW** | 60 | 41.312 | 7 | **3** |
| 5 | 10 | Iso-Britannia **Jenson Button** | **Williams-BMW** | 60 | 57.759 | 6 | **2** |
| 6 | 6 | Italia **Jarno Trulli** | **Jordan-Mugen-Honda** | 60 | +1:19.273 | 11 | **1** |
| 7 | 11 | Italia Giancarlo Fisichella | Benetton-Playlife | 59 | +1 krs. | 12 |   |
| 8 | 17 | Suomi Mika Salo | Sauber-Petronas | 59 | +1 krs. | 18 |   |
| 9 | 12 | Itävalta Alexander Wurz | Benetton-Playlife | 59 | +1 krs. | 20 |   |
| 10 | 14 | Ranska Jean Alesi | Prost-Peugeot | 59 | +1 krs. | 15 |   |
| 11 | 16 | Brasilia Pedro Diniz | Sauber-Petronas | 59 | +1 krs. | 13 |   |
| 12 | 8 | Iso-Britannia Johnny Herbert | Jaguar-Cosworth | 59 | +1 krs. | 14 |   |
| 13 | 7 | Iso-Britannia Eddie Irvine | Jaguar-Cosworth | 59 | +1 krs. | 9 |   |
| 14 | 20 | Espanja Marc Gené | Minardi-Fondmetal | 59 | +1 krs. | 21 |   |
| 15 | 21 | Argentiina Gaston Mazzacane | Minardi-Fondmetal | 59 | +1 krs. | 22 |   |
| 16 | 22 | Kanada Jacques Villeneuve | BAR-Honda | 56 | Vaihdelaatikko | 10 |   |
| 17 | 5 | Saksa Heinz-Harald Frentzen | Jordan-Mugen-Honda | 54 | Vaihdelaatikko | 2 |   |
| Kesk. | 15 | Saksa Nick Heidfeld | Prost-Peugeot | 51 | Moottori | 17 |   |
| Kesk. | 23 | Brasilia Ricardo Zonta | BAR-Honda | 36 | Ulosajo | 16 |   |
| Kesk. | 4 | Brasilia Rubens Barrichello | Ferrari | 35 | Hydrauliikka | 1 |   |
| Kesk. | 18 | Espanja Pedro de la Rosa | Arrows-Supertec | 26 | Sähköt | 19 |   |
| Kesk. | 19 | Alankomaat Jos Verstappen | Arrows-Supertec | 20 | Sähköt | 8 |   |

Lähteet
-------

1. ↑  2000 British Grand Prix

Yhdistynyt kuningaskuntaFormula 1 -luokan Britannian Grand Prix’t

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 |
| Radat | Silverstone Circuit (1950–1954, 1956, 1958, 1960, 1963, 1965, 1967, 1971, 1973, 1975, 1977, 1979, 1981, 1983, 1985, 1987–)Aintree Racecourse (1955, 1957, 1959, 1961–1962)Brands Hatch (1964, 1966, 1968, 1970, 1972, 1974, 1976, 1978, 1980, 1982, 1984, 1986) |

Formula 1 -kausi 2000

|  |  |  |  |  |  |
| --- | --- | --- | --- | --- | --- |
|  Australia |  Brasilia |  San Marino |  Britannia |  Espanja |  Eurooppa |
|  Monaco |  Kanada |  Ranska |  Itävalta |  Saksa |  Unkari |
|  Belgia |  Italia |  Yhdysvallat |  Japani |  Malesia |